Ugu horayn sheikh Aadan Sune oo ka hadlaya masaladan la xidhiidha in raga iyo dumarku ay ka siman yihiin dhinaca magta ayaa waxa uuu yidhi “Waxa aynu marka hore ogaanaynaa in gabadha muslimada ah ilaahay aanu xaqirin, rasuulka iyo diinta islaamkuna meeqaamkeeda hoos umay dhigin, camalkana isku mid ayaa lagaga abaal marinayaa raga iyo dumarka haday ciqaab la yimaadaan iyo haday ajar mutaystaan, bina aadanimada iyo mabdana waa isku mid ilaahayna quraankiisa ayuu inoogu sheegay, waxay umada islaamka ahi si cad u fahmeen inaanay gabadhu dhinac walba ninka kala sinayn, sababta aynu cuskanaynaa waxa weeye ilaaha abuuray basharka ee yaqaana wixii u wanaagsan, waana ilaaha abuuray makhluuq kastana siiyey wixii u haboonaa ee hanuuniyey wixii munaasibka ku ahaa, masaladan ah in raga iyo dumarku ay ka siman yihiin dhinaca magta waxa loola noqonayaa sharciga ilaahay,sida ay culimada cadeeyeen kuwa ku andacoonaya in raga iyo dumarku ay ka siman yihiin dhinaca magta waxay noqdaan kuwo baadi ah, waxaanay fahmin shareecada ilaahay dhamays tiray inay la timid oo ay ku dhisan tahay in cidii xaq lehba xaqeeda loo dhameeyo.
